rejauldu/bengali-wikipedia huggingface dataset:
ওয়ারেন মেলি (; জন্ম: ১ অক্টোবর ১৯৯৪) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।  ২০১৩–১৪ মৌসুমে, সেইশেলি ক্লাব সেশেলস মার্কেটিং বোর্ডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সেশেলস মার্কেটিং বোর্ডের হয়ে মাত্র এক মৌসুম অতিবাহিত করার পর ২০১৪–১৫ মৌসুমে তিনি নর্দার্ন ডায়নামোয় যোগদান করেছেন। নর্দার্ন ডায়নামোয় চার মৌসুম অতিবাহিত করার পর রেড স্টারের সাথে চুক্তি স্বাক্ষর করেছেন। ২০১৯–২০ মৌসুমে, তিনি সেইশেলি ক্লাব ফরেস্টার্সে যোগদান করেছেন।  মেলি ২০১৭ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ১৭ ম্যাচে ১টি গোল করেছেন।   প্রারম্ভিক জীবন  ওয়ারেন মেলি ১৯৯৪ সালের ১লা অক্টোবর তারিখে সেশেলসের ভিক্তোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৭ সালের ২৯শে এপ্রিল তারিখে, ২২ বছর, ৬ মাস ও ২৮ দিন বয়সে, ডান পায়ে ফুটবল খেলায় পারদর্শী মেলি মরিশাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সেশেলস ১–১ গোলে ড্র করেছিল। সেশেলসের হয়ে অভিষেকের বছরে মেলি সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ও ১ মাস পর, সেশেলসের জার্সি গায়ে প্রথম গোলটি করেছেন; ২০১৮ সালের ২৯শে মে তারিখে, মাদাগাস্কারের বিরুদ্ধে ম্যাচের ৩৫তম মিনিটে বেনোয়া মারির অ্যাসিস্ট হতে সেশেলসের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০২০ সালের ১৮ই জানুয়ারি তারিখে, প্রীতি ম্যাচে বুরুন্ডির বিরুদ্ধে অনুষ্ঠিত ম্যাচে তিনি সেশেলসের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি বুরুন্ডি ১–৩ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছিলেন।   পরিসংখ্যান   আন্তর্জাতিক    দল  সাল  ম্যাচ  গোল সেশেলস  ২০১৭  ৫  ০ ২০১৮  ৫  ১ ২০১৯  ২  ০ ২০২০  ৩  ০ ২০২১  ২  ০ সর্বমোট  ১৭  ১   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৯ মার্চ ২০১৮  সেশেগো স্টেডিয়াম, পলোকওয়ানে, দক্ষিণ আফ্রিকা    ১–১  ১–১  ২০১৮ কোসাফা কাপ     তথ্যসূত্র    বহিঃসংযোগ             বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেশেলসের আন্তর্জাতিক ফুটবলার বিষয়শ্রেণী:সেইশেলি ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
থাম্ব|ডান|250px|রাশিয়ান ফেডারেশনের মধ্যে উত্তর ককেশীয় অঞ্চল  উত্তর ককেশাস (ইংরেজি: North Caucasus) হচ্ছে ককেশীয় অঞ্চলের উত্তর অংশ, যা মূলত ইউরোপীয় রাশিয়ার কৃষ্ণ সাগর ও কাস্পিয়ান সাগরের মধ্যভাগের অঞ্চল। রাশিয়ার উত্তর ককেশীয় অঞ্চলের অর্থনৈতিক অঞ্চল হিসেবে নর্থ ককেশাস ইকোনমিক রিজিওন বোঝাতেও এ নামটি ব্যবহৃত হয়।  ভূ-তাত্ত্বিকভাবে, উত্তর ককেশাস বলতে বোঝায়, ককেশাসের উত্তরাঞ্চলীয় ঢালসংলগ্ন এলাকাসমূহ, এবং ককেশীয় পবর্তমালার পশ্চিম প্রান্তভাগের অঞ্চলসময়হ। সেই সাথে পশ্চিম সু নদী সংলগ্ন দক্ষিণ ঢালের এলাকা। এই এলাকাটি আজোভ সাগর এবং পশ্চিমে ক্রেচ প্রণালী, ও পূর্বে কাস্পিয়ান সাগর দ্বারা ঘেরা।  এটি ইউরোপের সবচেয়ে জাতিগতভাবে বৈচিত্র্যময় অঞ্চলগুলির মধ্যে একটি এবং এটি ৪০ টিরও বেশি স্বতন্ত্র জাতিগোষ্ঠীর আবাসস্থল।   তথ্যসূত্র    অন্যান্য তথ্যসূত্র   In Quest for God and Freedom: Sufi Responses to the Russian Advance in the North Caucasus By Anna Zelkina  Russia in the Modern World: a new geography By Denis J. B. Shaw, Institute of British Geographers  বিষয়শ্রেণী:ইউরোপের অঞ্চল বিষয়শ্রেণী:ককেশাস বিষয়শ্রেণী:পূর্ব ইউরোপ বিষয়শ্রেণী:রাশিয়া অঞ্চল বিষয়শ্রেণী:ইউরেশিয়ার অঞ্চল
মিশেল লভান রবিনসন ওবামা (জন্ম: জানুয়ারি ১৭, ১৯৬৪) হলেন একজন আমেরিকান আইনজীবী ও লেখক, যিনি ২০০৯ থেকে ২০১৭ সাল পর্যন্ত মার্কিন যুক্তরাষ্ট্রের ফার্স্ট লেডি ছিলেন। তিনি যুক্তরাষ্ট্রের ৪৪তম ও সাবেক প্রেসিডেন্ট বারাক ওবামার সহধর্মিণী এবং যুক্তরাষ্ট্রের প্রথম আফ্রিকান-আমেরিকান ফার্স্ট লেডি। ইলিনয় অঙ্গরাজ্যের অন্তর্ভুক্ত শিকাগোর উত্তরাংশে বেড়ে ওঠা মিশেল ওবামা প্রিন্সটন বিশ্ববিদ্যালয় ও হার্ভার্ড ল স্কুল থেকে গ্রাজুয়েশন সম্পন্ন করেন। কর্মজীবনের শুরুতে তিনি সিলডি অস্টিন নামক একটি আইন সংস্থায় কর্মরত ছিলেন যেখানে প্রথমবার বারাক ওবামার সাথে তার পরিচয় ঘটে। পরবর্তীকালে তিনি শিকাগো বিশ্ববিদ্যালয়ের অ‍্যাসোসিয়েট ডীন অব স্টুডেন্ট সার্ভিস এবং শিকাগো মেডিকেল বিশ্ববিদ্যালয়ের ভাইস প্রেসিডেন্ট ফর কমিউনিটি অ‍্যান্ড এক্সটার্নাল অ্যাফেয়ার্স পদেও কর্মরত ছিলেন। ১৯৯২ সালে বারাক ওবামা ও মিশেল ওবামা বিবাহ বন্ধনে আবদ্ধ হন এবং এই দম্পতির দুই সন্তান আছে।   পরিবার এবং শিক্ষা  মিশেল লভান রবিনসন ১৭ জানুয়ারি ১৯৬৪ শিকাগোয় জন্মগ্রহণ করেন।   তথ্যসূত্র    আরও পড়ুন          বহিঃসংযোগ   First Lady Michelle Obama at Whitehouse.gov  "About Michelle Obama" at BarackObama.com  Michelle Obama  collected news and commentary at Chicago Tribune  Michelle Obama collected news and commentary at U.S.News & World Report  Michelle Obama On Love, Family & Politics , interview with Katie Couric of CBS News, February 15, 2008  Photoessay in Newsweek  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন আইনজীবী বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:শর্টি পুরস্কার বিজয়ী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন শিক্ষায়তনিক প্রশাসক বিষয়শ্রেণী:মার্কিন স্বাস্থ্যকর্মী বিষয়শ্রেণী:মার্কিন নারী স্মৃতিকথাকার বিষয়শ্রেণী:গ্র্যামি পুরস্কার বিজয়ী বিষয়শ্রেণী:হার্ভার্ড ল স্কুলের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশেল ওবামা বিষয়শ্রেণী:ওবামা পরিবার বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:আফ্রিকান-মার্কিন খ্রিস্টান বিষয়শ্রেণী:২১শ শতাব্দীর আফ্রিকান-মার্কিন নারী রাজনীতিবিদ
জরাসন্ধ () ছিলেন মগধের রাজা। হিন্দু মহাকাব্য মহাভারত অনুযায়ী তিনি ছিলেন বৃহদ্রথ রাজবংশধর। তার পিতা বৃহদ্রথ এই রাজবংশের  প্রতিষ্ঠাতা। জরাসন্ধ একজন মহাবীর ও মহারথী হিসেবে মহাভারতে চিহ্নিত হয়েছেন। তার সাথে যাদবদের শত্রুতা ছিলো। তিনি বহু রাজাকে নিজের কারাগারে আটক করে রেখেছিলেন যাদের তিনি বলি চড়ানোর পরিকল্পনাও করেছিলেন। তার প্রবল পরাক্রমের জন্য আর্যাবর্তের বহু রাজা তার প্রতি ভীত ছিল।   জরাসন্ধের নামকরণ  জরাসন্ধ শব্দটি দুইটি সংস্কৃত শব্দের সন্ধিতে গঠিত। শব্দ দুইটি হলো জরা ও সন্ধ। সন্ধ অর্থ হলো যুক্ত করা। জরা নামক এক রাক্ষসী জরাসন্ধের দুইটি অর্ধাংশ জুড়ে পুর্ণ মানবাকৃতি দিয়েছিলো। তাই তার নাম জরাসন্ধ।   জন্ম রহস্য  জরাসন্ধের পিতা রাজা বৃহদ্রথের বিয়ে হয়েছিল কাশীর রাজার যমজ দুই কন্যার সাথে। রাজা তার দুই স্ত্রীকেই সমান ভালোবাসতেন, কিন্তু কারো কোন সন্তান ছিলো না। ঋষি চন্দকৌশিক একবার তার কাছে এলো এবং একটি একটি মন্ত্র পড়া আম তাকে দিয়েছিলো বর হিসেবে, যে আম তার স্ত্রীদের খাওয়ালে তারা  সন্তান জন্ম দিতে পারবে। বৃহদ্রথ আমটি দুই ভাগ করে দুই স্ত্রীকে খাওয়ালেন। এর ফলে দুই স্ত্রী অর্ধেক বাচ্চার জন্ম দিলো। রাজা রেগে গিয়ে অর্ধাংশ দুইটি বনে ফেলে দিতে নির্দেশ দিলেন। সেই বনে জরা নামক এক রাক্ষসী বসবাস করতো। সে দুইটি অর্ধাংশ দেখতে পেল এবং অর্ধাংশ দুইটি যুক্ত করে একটি পূর্ণ বাচ্চা বানালো। জরা বাচ্চাটিকে রাজার কাছে নিয়ে গেলো এবং ফেরত দিয়ে দিলো। জরা বাচ্চাটির দুইটি অংশ জুড়ে দিয়েছিলো, তাই বাচ্চাটির নাম রাখা হলো জরাসন্ধ।  চন্দকৌশিক ভবিষ্যতবানী করলেন যে, এই বাচ্চা বড় হয়ে মহান যোদ্ধা হবে এবং সে শিবের একজন ভক্ত হবে। থাম্ব|250x250পিক্সেল|বলরাম ও জরাসন্ধের যুদ্ধ   কর্ণের সাথে যুদ্ধ  কলিঙ্গের রাজকুমারী ভানুমতি এবং ময়ূরীকে  দুর্যোধন বিয়ে করেছিলো। সে তার স্বয়ম্বর থেকে ভানুমতি এবং ময়ূরীকে উঠিয়ে নিয়ে আসে। অনুষ্ঠানে উপস্থিত সবাই বাধা দিলে কর্ণ তাদের সাথে যুদ্ধে লিপ্ত হয় এবং সবাই পরাজিত হয়। জরাসন্ধ কর্ণকে একক যুদ্ধে আহবান করে এবং পরাজিত হয়। সে প্রাণভিক্ষা চাইলে কর্ণ তাকে মাফ করে দেয়। দুর্যোধনও ত্রিলোকাপুরের রাজকুমারী ময়ূরীকে বিয়ে করেছিলেন।    জরাসন্ধ দ্রৌপদীর স্বয়ম্বরে উপস্থিত হয়, কিন্তু প্রতিযোগীতায় হেরে যায়।   ভীমের সাথে যুদ্ধ  কৃষ্ণের পরামর্শে ভীম জরাসন্ধের সাথে যুদ্ধে লিপ্ত হয়। যুদ্ধে জরাসন্ধ হেরে যায়। ভীম তাকে হত্যা করে।থাম্ব|ভীম ও জরাসন্ধের দ্বন্দ্ব   নোট    তথ্যসূত্র     গিবস,লরা. Ph. D. Jarasandha আধুনিক ভাষা MLLL-4993. ভারতীয় মহাকাব্য.  Dowson জন (1820-1881). একটি শাস্ত্রীয় অভিধান হিন্দু পুরাণ ও ধর্ম, ভূগোল, ইতিহাস এবং সাহিত্য. লন্ডন: Trübner, 1879 [পুনর্মুদ্রণ, লন্ডন: Routledge, 1979].   মূল মহাভারতের শ্রী বেদ শ্লোক,  গীতা প্রেস,গোরখপুর সংস্করণ Mahābhārata  Ramanand সাগরের রামায়ণ Sagar এর "শ্রী কৃষ্ণ" সিরিয়াল  MRITYUNJAY-এর গল্প করলে.  বিষয়শ্রেণী:মহাভারতের চরিত্র বিষয়শ্রেণী:মহাভারত বিষয়শ্রেণী:শালাকাপুরুষ
মাহদি ফয়সাল ইব্রাহিম আল হুমাইদান (, ; ১৯ মে ১৯৯৩; মাহদি আল হুমাইদান নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে চার মৌসুম অতিবাহিত গোল করার পর ২০২১–২২ মৌসুমে তিনি আল খালিদিয়াহে যোগদান করেছেন।  মাহদি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে ১টি গোল করেছেন।  প্রারম্ভিক জীবন মাহদি ফয়সাল ইব্রাহিম আল হুমাইদান ১৯৯৩ সালের ১৯শে মে তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ১৯শে নভেম্বর তারিখে, ২৫ বছর ও ৬ মাস বয়সে, ডান পায়ে ফুটবল খেলায় পারদর্শী মাহদি ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় আব্দুল্লাহ ইউসুফের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ওমান ২–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ৩ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল বাহরাইন  ২০১৮  ৩  ১ ২০১৯  ৮  ০ ২০২০  ৩  ০ ২০২১  ১১  ০ সর্বমোট  ২৫  ১  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:বাহরাইনি প্রবাসী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আল কাদসিয়াহ ফুটবল ক্লাবের খেলোয়াড়
ক্লিফটন টড ব্রিট  (জন্ম নভেম্বর ২৮, ১৯৬৯), যিনি তার মঞ্চ নাম লেক্সিংটন স্টিল দ্বারা বেশি পরিচিত, একজন মার্কিন পর্নোগ্রাফিক অভিনেতা, পরিচালক, প্রযোজক এবং প্রাক্তন স্টক ব্রোকার। তিনি প্রাপ্তবয়স্ক প্রযোজনা সংস্থা মার্সেনারী মোশন পিকচার্স এবং ব্ল্যাক ভাইকিং পিকচার্স ইনকর্পোরেটেডের মালিক।   জীবনের প্রথমার্ধ  স্টিলের জন্ম এবং বেড়ে ওঠা মরিসটাউন, নিউ জার্সিতে।  মরিসটাউন হাই স্কুল থেকে স্নাতক হওয়ার পর, তিনি জর্জিয়ার আটলান্টার মোরহাউস কলেজে পড়াশোনা করেন। দুই বছর পর, তিনি নিউইয়র্কের সিরাকিউজ বিশ্ববিদ্যালয়ে স্থানান্তরিত হন। ১৯৯৩ সালে, স্টিল সিরাকিউস কলেজ অফ আর্টস অ্যান্ড সায়েন্সেস থেকে ইতিহাস এবং আফ্রিকান আমেরিকান স্টাডিজে স্নাতক ডিগ্রি নিয়ে স্নাতক হন।     তথ্যসূত্র    বহিঃসংযোগ            বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:নিউ জার্সির অভিনেতা বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:মার্কিন পর্নোগ্রাফার বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
তেজপুর শহরের থেকে প্রায় পাঁচ কিলোমিটার পশ্চিমে দ-পর্বতীয়া নামের গ্রামে ইতিহাস প্রসিদ্ধ দ-পর্বতীয়ার শিলার দুয়ার অবস্থিত। এই স্থান ভারতীয় পুরাতত্ত্ব জরীপ বিভাগ দ্বারা সংরক্ষিত করা হয়েছে।  ইতিহাস ১৯২১-১৯২২ সালে ভারতীয় পুরাতত্ত্ব জরীপ বিভাগের খনন কার্যের থেকে দ-পর্বতীয়াতে উদ্ধার হয় পাথরের মন্দিরর উপর আহোম যুগতমে পাথর এবং ইট দিঢে নির্মিত দেবালয়ের গাঁথনি। মনে করা হয় যে, এই স্থানে বাণরাজা হরি-হরের মিলন ভূমির স্মৃতি চিরজাগরূক করে রাখার জন্য ’হরি হরাত্মক’ শিব প্রতিষ্ঠা করে মন্দির নির্মাণ করিয়েছিলেন। কৃষ্ণর হাতে বাণ যুদ্ধে পরাজিত হয়ে সুস্থ হওয়ার পর কৃষ্ণের প্রতি বাণের ভক্তি জেগেছিল এবং হরি-হর অভিন্ন বলে জ্ঞান হয়েছিল । তিনি হরি হরাত্মক শিব মন্দির প্রতিষ্ঠার উদ্যোগ নিয়েছিলেন। এই মন্দিরটি আহোম রাজার আমলে পুনরায় নির্মাণ করা হয়েছিল যদিও ১৮৯৭ সালের বৃহৎ ভূমিকম্পে তা ধ্বংস হয় । বর্তমান থাকা চিহ্নস্বরূপ ইটগুলি দেখা যায়। রায় বাহাদুর কনক লাল বরুয়ার মতে এখনকার এই মন্দির কামরূপ নৃপতি ভাস্কর বর্ম্মার পূর্বে পঞ্চম ষষ্ঠ খ্রিষ্টাব্দে নির্মিত ।  বর্তমানের শিলের দ্বার এই মন্দিরের ভগ্নাবশেষ । কোনো কোনো প্রত্নতত্ববিদ একে গুপ্ত যুগের আগের পুরানো স্মৃতি চিহ্ন বলে মনে করেন।  উল্লেখনীয় দিক এর বৈশিষ্ট এই যে এর মূর্ত্তিগুলি খোদাই করা নয়, বাইরের থেকে তৈরি। স্তম্ভটির মধ্যে হাতে মালা নিয়ে উড়ন্ত গরুড় । ওপরে লানির বাঁদিকে ডম্বরু নিয়ে চার হাতের শিব । ঘোড়ার মত মুখের আকৃতি থাকা নর মূর্ত্তি । কাছে দুটি নারী মুর্ত্তি । বাঁশিবাদক কৃষ্ণ । দুইহাতে পদ্ম নিয়ে থাকা সূর্য্য । স্তম্ভ দুটোর নিচে হাতে মালা নিয়ে গংগা-যমুনার মুর্ত্তি । পর্যটকের জন্য এই তোরণ বিশেষভাবে আকর্ষণীয়বিশ্ব ঐতিহ্য, লেখক: শান্তনু কৌশিক বরুয়া, পৃষ্ঠা নং: ?।  তথ্যসূত্র  বিষয়শ্রেণী:শোণিতপুর জেলার পর্যটনস্থল‎ বিষয়শ্রেণী:আসামের ধর্মীয় স্থান‎ বিষয়শ্রেণী:তেজপুর‎
নূর জাহান ২০১৮ সালের ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। এটি পরিচালনা করেছেন অভিমন্যু মুখার্জী, যা ভারতের রাজ চক্রবর্তী প্রোডাকশন এবং বাংলাদেশের জাজ মাল্টিমিডিয়ার ব্যানারে রাজ চক্রবর্তী প্রযোজিত এবং এসভিএফ এন্টারটেইনমেন্ট সহ - প্রযোজনা করেছে। এতে নবাগত অভিনেতা অদ্রিত রায় এবং পূজা চেরি প্রধান ভূমিকায় অভিনয় করেছেন। এটি মারাঠি সিনেমা সাইরাতের পুনর্নির্মাণ । বহরমপুরের কৃষ্ণনাথ কলেজে এর শুটিং হয়েছে।   কাহিনী সংক্ষেপে  নূর জাহান দুই তরুণ প্রেমিক-প্রেমিকা নূর(অদ্রিত  রায় দ্বারা অভিনীত) এবং জাহান (পূজা চেরি দ্বারা অভিনীত) এর গল্প। নূর একজন দরিদ্র পরিবারের ছেলে যার বাবা নেই কিন্তু মা আছে ।যে তার উচ্চ মাধ্যমিক পরিক্ষায় জেলায় সর্বোচ্চ শতাংশ পেয়েছেন। জাহান একজন ধনী পরিবারের  মেয়ে সে একজন বিখ্যাত রাজনীতিবিদ, তার মা আমিন বেগম (অপরাজিতা আঢ্য) এর কন্যা।তাদের কলেজে পরিচয় হয়। নূর এবং জাহান দুইজন দুজনকে ভালোবাসে। জাহান এর মা জানতে পেরে তাদের ভালোবাসার বিরোধিতা করে।জাহান গর্ভবতী হয়ে গেছে ।তাদের উভয়ের অনেক কষ্ট হয়। তারা পালিয়ে যাওার চেষ্টা করে কিন্তু ব্যর্থ হয়। এরপর তারা আবার পালিয়ে যায়। কিন্তু তারা ধরা পড়ে যায় , তারা একসঙ্গে বসবাসের এক উপায় খুঁজে পায়- সেটা হল মৃত্যু। এটি একটি বিরাম দৃশ্য যা একটি ক্লাইম্যাক্স দেখায়।    শ্রেষ্ঠাংশে   আদৃত রায় - নূর  পূজা চেরি - জাহান   অপরাজিতা আঢ্য - আমেনা বেগম / জাহানের মা  তুলিকা বসু  রিঙ্কু রাজগুরু  নাদের চৌধুরী  সুপ্রিয় দত্ত  চিকন আলী  ফয়জান আহমেদ ববি  শামীম আহমেদ  মুক্তি  চলচ্চিত্রটি মূলত ১লা সেপ্টেম্বর ২০১৭-এ মুক্তি দেওয়ার পরিকল্পনা ছিল, তবে বাংলাদেশের সহ-প্রযোজনাগুলিতে অস্থায়ী নিষেধাজ্ঞার কারণে মুক্তি বিলম্বিত হয়েছে। পরে একটি ঘোষণার মাধ্যমে এই চলচ্চিত্রটি ১৬ ফেব্রুয়ারি ২০১৮-এ  ভালোবাসা দিবস উপলক্ষে মুক্তি পায়।  তথ্যসূত্র    বহিঃসংযোগ      বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:ভারতে ধর্ষণ সম্পর্কে চলচ্চিত্র বিষয়শ্রেণী:ভারতে সম্মান রক্ষার্থে হত্যা
হাজী ছৈয়দের রহমান চৌধুরী (উনিশ শতকের শেষভাগ – ১৭ এপ্রিল ১৯৭৬) ছিলেন চট্টগ্রাম জেলার মীরসরাই উপজেলার করেরহাট ইউনিয়নের পশ্চিম অলিনগর গ্রামের একজন প্রভাবশালী জমিদার, দানশীল ব্যক্তি ও শিক্ষানুরাগী। তিনি পশ্চিম অলিনগর আমজাদিয়া সরকারি প্রাথমিক বিদ্যালয় ও পশ্চিম অলিনগর জুনিয়র হাই স্কুলসহ স্থানীয় শিক্ষাপ্রতিষ্ঠান ও জনকল্যাণমূলক উদ্যোগের প্রতিষ্ঠাতা বা পৃষ্ঠপোষক হিসেবে পরিচিত।   প্রারম্ভিক জীবন  হাজী ছৈয়দের রহমান চৌধুরী উনিশ শতকের শেষদিকে জন্মগ্রহণ করেন। তাঁর পৈতৃক নিবাস ছিল ফটিকছড়ি উপজেলার নারায়ণহাট ইউনিয়নের জুজখোলা গ্রামের মুন্সেফ বাড়ি। তিনি খান বাহাদুর সিরাজুল ইসলামের চাচাতো ভাই ছিলেন।   শিক্ষা ও সমাজসেবা  ১৯৩৫ সালে তিনি পশ্চিম অলিনগর আমজাদিয়া সরকারি প্রাথমিক বিদ্যালয় প্রতিষ্ঠা করেন।চট্টগ্রাম জেলা শিক্ষা অফিস, "প্রাথমিক বিদ্যালয় তালিকা ১৯৩৫", পৃষ্ঠা ১২, ২০২৩  যা বর্তমানে করেরহাট অঞ্চলের প্রাচীনতম শিক্ষাপ্রতিষ্ঠানগুলির একটি।   বিদ্যালয়ের পাশেই তিনি একটি ফোরকানিয়া মাদ্রাসা (পশ্চিম অলিনগর আমজাদিয়া মাদ্রাসা) স্থাপন করেন।   তিনি কাচারি ঘরে বসে গরিব-দুঃখীদের আর্থিক সহায়তা দিতেন এবং স্থানীয় ন্যায়বিচারে অবদান রাখতেন।   জনকল্যাণমূলক কর্মকাণ্ড   যাত্রীদের বিশ্রামের জন্য একটি মুসাফিরখানা নির্মাণ করেন।    দরিদ্র পরিবারকে নিজস্ব জমিতে বসবাসের সুযোগ দেন; প্রায় ৭–৮টি পরিবারকে ভূমি দান করেন, যাদের উত্তরসূরিরা আজও সেখানে বসবাস করছেন।   মাধ্যমিক শিক্ষায় অবদান  ১৯৬২ সালে তিনি পশ্চিম অলিনগর জুনিয়র হাই স্কুল প্রতিষ্ঠা করেন।   মুক্তিযুদ্ধ চলাকালে (১৯৭১) বিদ্যালয়টি পাকিস্তানি সেনারা ধ্বংস করে দেয়। পরবর্তীতে ১৯৭২ সালে তাঁর আত্মীয় ও তৎকালীন সংসদ সদস্য মহরম ওবায়দুল হক খন্দকার বিদ্যালয়টিকে “উদয়ের হাত” নামক স্থানে স্থানান্তর করেন, যা বর্তমানে পশ্চিম অলিনগর লায়লা বেগম আদর্শ উচ্চ বিদ্যালয় নামে পরিচিত।   মৃত্যু  হাজী ছৈয়দের রহমান চৌধুরী ১৯৭৬ সালের ১৭ এপ্রিল মৃত্যুবরণ করেন। তাঁর অবদান আজও পশ্চিম অলিনগর ও করেরহাট অঞ্চলে স্মরণীয়।   উত্তরাধিকার  হাজী ছৈয়দের রহমান চৌধুরীর শিক্ষা ও জনকল্যাণমূলক কর্মকাণ্ড পশ্চিম অলিনগর গ্রামের সামাজিক উন্নয়নে স্থায়ী ছাপ ফেলেছে।   আরও দেখুন   পশ্চিম অলিনগর আমজাদিয়া সরকারি প্রাথমিক বিদ্যালয়  পশ্চিম অলিনগর লায়লা বেগম আদর্শ উচ্চ বিদ্যালয়  করেরহাট ইউনিয়ন   সূত্র
(; বহুবচন:  ) একটি আরবি শব্দ, যার অর্থ "ঈশ্বর"। আরবিতে ইলাহ বলতে এমন কাউকে বা কিছুকে বোঝানো হয়, যার উপাসনা করা হয়। এর স্ত্রীলিঙ্গ রূপ  (, অর্থ "দেবী")। নির্দিষ্টভাবে উল্লেখ করতে আরবি নির্দিষ্ট প্রতিবর্ণ আল যুক্ত হয়ে এটি  () রূপে প্রকাশ পায়।  আল্লাহ () শব্দটি সম্ভবত এর পুরোনো রূপ আল-লাহ থেকে উদ্ভূত হয়েছে, যদিও এ বিষয়ে মতভেদ রয়েছে।   শব্দটি উত্তর-পশ্চিম সামীয়  এবং আক্কাদীয় ইলুম শব্দের সঙ্গে সমজাতীয় (cognate)। এটি প্রোটো-সামীয় যুগের পুরোনো দ্বাক্ষরবৃত্তিক (biliteral) শব্দ  থেকে এসেছে, যার অর্থ ছিল "ঈশ্বর" (সম্ভবত এর বিস্তৃত অর্থ ছিল "শক্তিমান")। পরবর্তীতে একটি h যুক্ত করে এটি নিয়মিত ত্রাক্ষরবৃত্তিক (triliteral) রূপে উন্নীত করা হয় (যেমন হিব্রু ভাষার ,  শব্দদ্বয়)।  এই শব্দটি সাধারণত  রূপে লেখা হয়, যেখানে দীর্ঘ স্বরধ্বনি  চিহ্নিত করতে একটি ঐচ্ছিক দাগবিশিষ্ট আলিফ ব্যবহৃত হয় (বিশেষ করে কুরআনিক পাঠ্যে)। কখনও কখনও এটি পূর্ণ আলিফ সহ  রূপেও লেখা হয়।  এই পরিভাষাটি কুরআনেও ব্যবহৃত হয়েছে, যেখানে ঈশ্বরের অস্তিত্ব ও অমুসলিমদের বিভিন্ন দেববিশ্বাস নিয়ে আলোচনা করা হয়েছে। বিশেষভাবে, মুসলিম বিশ্বাসের মূল স্বীকারোক্তি -এর প্রথম বাক্যটি হল: “কোনো ইলাহ (ঈশ্বর) নেই, আল্লাহ ছাড়া ( ʾillā )।”   তথ্যসূত্র    উৎস   Georgii Wilhelmi Freytagii, Lexicon Arabico-Latinum. Librairie du Liban, Beirut, 1975.  J. Milton Cowan, The Hans Wehr Dictionary of Modern Written Arabic. 4th edn. Spoken Language Services, Ithaca (NY), 1979.   বহিঃসংযোগ   বিষয়শ্রেণী:ইসলামি পরিভাষা বিষয়শ্রেণী:আরবীয় দেবদেবী বিষয়শ্রেণী:আরব্য পুরাণ বিষয়শ্রেণী:প্রাচীন সেমিটীয় ধর্ম বিষয়শ্রেণী:আল্লাহ
মায়োত-এর স্থানীয় ভাষাগুলি হল:  শিমাওরে ভাষা, যা কোমোরীয় ভাষা-র একটি উপভাষা এবং সোয়াহিলি ভাষা-র সাথে ঘনিষ্ঠ সম্পর্কযুক্ত  কিবুশি ভাষা, মালাগাসি ভাষা-র একটি পশ্চিমী উপভাষা। ভাষাটিতে শিমাওরে ও আরবি ভাষার বড় প্রভাব আছে।  কিয়ান্তালাওৎসি ভাষা, মালাগাসি ভাষার আরেকটি পশ্চিমী উপভাষা। এটিতেও শিমাওরে ও আরবি ভাষার প্রভাব পড়েছে।  আরবি ভাষা, মূলত ইসলামী মাদ্রাসাগুলিতে শেখানো হয়।  কিবুশি ভাষা মায়োতের দক্ষিণ ও উত্তর-পশ্চিমে প্রচলিত। বাকী অঞ্চলগুলিতে শিমাওরে প্রচলিত।  মায়োত-এর অন্যান্য অভিবাসী ভাষার মধ্যে আছে:  ফরাসি ভাষা; ফরাসি ঔপনিবেশিকদের মাধ্যমে আগত।  কোমোরীয় ভাষার বিভিন্ন উপভাষা। ১৯৭৪ থেকে মায়োতে আগত অভিবাসীদের সাথে এই ভাষাগুলি এসেছে। এদের মধ্যে আছে শিন্দজোয়ানি ভাষা (আনজুয়ান ভাষার উপভাষা), শিংগাজিদজা ভাষা (গ্রঁদ কোমোর ভাষার উপভাষা), এবং শিমওয়ালি ভাষা (মোহেলি ভাষার উপভাষা)।  শিঙ্গাজিদজা-শিমওয়ালি ভাষাগুলি এবং শিমাওরে ভাষার মধ্যে পারস্পরিক বোধগম্যতা নেই বললেই চলে। তবে শিন্দজোয়ানি ও শিমাওরে ভাষা পরস্পর বোধগম্য।  ২০০৬ সালে মায়োতের প্রাথমিক স্কুলছাত্রদের উপর ফরাসি শিক্ষা মন্ত্রণালয়ের চালানো একটি জরিপের ফলাফল অনুসারে মায়োত-এর বিভিন্ন ভাষার মাতৃভাষীর শতকরা হার নিম্নরূপ :  শিমাওরে: ৫৫.১%  শিন্দজোয়ানি: ২২.৩%  কিবুশি: ১৩.৬%  শিংগাজিদজা: ৭.৯%  ফরাসি: ১.৪%  শিমওয়ালি: ০.৮%  আরবি: ০.৪%  কিয়ান্তালাওৎসি: ০.২%  অন্যান্য: ০.৪%  তথ্যসূত্র  বহিঃসংযোগ  মায়োতের ভাষার উপর এথনোলগ-এর রিপোর্ট  বিষয়শ্রেণী:মায়োত বিষয়শ্রেণী:আফ্রিকার ভাষা
জুদাস (রাউড ৩৯৬৪, চাইল্ড ২৩) ইংরেজি ভাষার অন্যতম প্রাচীন লোক ব্যালাড, যা অন্তত ১৩শ শতাব্দীর। ফ্রান্সিস চাইল্ড এটিকে তার সংকলনে ২৩ নম্বর হিসেবে তালিকাভুক্ত করেন।বারট্রান্ড হ্যারিস ব্রনসন, দ্য ব্যালাড অ্যাজ সং (১৯৬৯) পৃ. ৯৭: "প্রথমেই, চাইল্ড ব্যালাডগুলোর মধ্যে সবচেয়ে পুরনো পাঠ হলো 'জুদাস', যা ১৩শ শতাব্দীর মাঝামাঝি সময়ের ..."  সারাংশ যীশু প্রেরিত শিষ্যদের জন্য খাবার কেনার উদ্দেশ্যে জুদাস ইসকারিয়টকে ৩০ রূপার মুদ্রা দেন। বাজারে যাওয়ার পথে জুদাস তার বোনের সাথে সাক্ষাৎ করে, যে তাকে ঘুম পাড়িয়ে সেই টাকা চুরি করে। জুদাস টাকা হারানোর কথা স্বীকার করতে অনিচ্ছুক ছিল, সে একই পরিমাণ অর্থের বিনিময়ে রোমানদের কাছে যীশুকে বিক্রি করে।  আরও দেখুন চাইল্ড ব্যালাডের তালিকা  তথ্যসূত্র  বহিঃসংযোগ "জুদাস", sacred-texts.com  Category:১৩শ শতাব্দীর সংগীত Category:ইংরেজি ব্যালাড বিষয়শ্রেণী:চাইল্ডের লোকগাথা Category:জুদাস ইসকারিয়টকে কেন্দ্র করে সাংস্কৃতিক উপস্থাপনা Category:বাইবেল ভিত্তিক গান Category:অপরাধীদের নিয়ে গান বিষয়শ্রেণী:১৩শ শতাব্দীতে ইংল্যান্ড
প্রলয়োল্লাস হল ১৯২১ সালে রচিত একটি দাদরা তালের বিদ্রোহাত্মক বাংলা গান, যা এর প্রথম চরণ তোরা সব জয়ধ্বনী কর নামেও পরিচিত। গানটির রচয়িতা এবং সুরকার ছিলেন বাংলাদেশের জাতীয় কবি কাজী নজরুল ইসলাম। ১৯২২ সালে প্রকাশিত নজরুলের প্রথম কাব্যগ্রন্থ অগ্নিবীণায় এটি প্রকাশিত হয়।  গানের কথা  তোরা সব জয়ধ্বনী কর! তোরা সব জয়ধ্বনী কর! ঐ নতুনের কেতন ওরে কাল- বোশেখীর ঝড়। তোরা সব জয়ধ্বনী কর! তোরা সব জয়ধ্বনী কর!  আসছে এবার অনাগত প্রলয়-নেশার নৃত্য পাগল সিন্ধুপারের সিংহ- দ্বারে ধমক হেনে ভাংল আগল। মৃত্যু- গহন অন্ধ-কুপে মহাকালের চন্ড- রূপে- ধুম-ধুপে বজ্র-শিখার মশাল জ্বেলে আসছে ভয়ংকর- ওরে ঐ হাসছে ভয়ংকর। তোরা সব জয়ধ্বনী কর! তোরা সব জয়ধ্বনী কর!  দ্বাদশ রবির বহ্নি-জ্বালা ভয়াল তাহার নয়ন- কটায়, দিগন্তরের কাঁদন লুটায়  পিঞ্জল তার ত্রস্ত জটায়। বিন্দু তাহার নয়ন জলে সপ্ত মহাসিন্ধু দলে কপোল-তলে।  বিশ্ব-মায়ের আসন তারি বিপুল বাহুর' পর- হাঁকে ঐ "জয় প্রলয়ংকর!" তোরা সব জয়ধ্বনী কর! তোরা সব জয়ধ্বনী কর!  মাভৈঃ, মাভৈঃ!  জগৎ জুড়ে প্রলয় এবার ঘনিয়ে আসে। জরায় মরা মুমুর্ষদের প্রান-লুকানো ঐ বিনাশে। এবার মহা নিশার শেষে আসবে উষা অরুণ হেসে করুণ বেশে।  দিগম্বরের জটায় লুটায় শিশু চাঁদের কর, আলো তার ভরবে এবার ঘর! তোরা সব জয়ধ্বনী কর! তোরা সব জয়ধ্বনী কর!  তথ্যসূত্র  বহিঃসংযোগ  কবির চৌধুরী কর্তৃক প্রলয়োল্লাস কবিতার ইংরেজি অনুবাদ  বিষয়শ্রেণী:কাজী নজরুল ইসলামের কবিতা বিষয়শ্রেণী:১৯২১-এর কবিতা বিষয়শ্রেণী:রাজনৈতিক দলীয় গান
জর্জে দানুৎস গানেয়া (; জন্ম: ২৬ মে ১৯৯৯; জর্জে গানেয়া নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৪ সালে, গানেয়া রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৭ ম্যাচে ২টি গোল করেছেন। দলগতভাবে, গানেয়া এপর্যন্ত ৩টি শিরোপা জয়লাভ করেছেন, যার মধ্যে ১টি রাপিড বুকুরেশ্তের হয়ে এবং ২টি ফারুল কোন্সতানৎসার হয়ে জয়লাভ করেছেন।  প্রারম্ভিক জীবন জর্জে দানুৎস গানেয়া ১৯৯৯ সালের ২৬শে মে তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গানেয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:উইপেশ্ত ফুটবল ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার